b'\n_START_ARTICLE_\nMartin Parmas\n_START_SECTION_\nPoliitiline tegevus\n_START_PARAGRAPH_\nParmas kandideeris 2009. aasta kohaliku omavalitsuse volikogude valimistel Reformierakonna nimekirjas Tartu volikokku, kuhu p\xc3\xa4\xc3\xa4ses asendusliikmena. Erakonda astus ta 2010. aastal. 2011. aastal kandideeris ta Tartu nimekirjas Riigikokku, kuhu k\xc3\xbcll ei p\xc3\xa4\xc3\xa4senud, kuid tegi k\xc3\xb5igi erakondade Tartu kandidaatide hulgas m\xc3\xa4rkimisv\xc3\xa4\xc3\xa4rse 20. tulemuse. 2013. aastal kandideeris ta uuesti Tartu linnavolikokku, kuhu osutus ka otse valituks. Parmas on Tartu linnavolikogu kultuurikomisjoni liige. 2010. aasta suvest kuulub ta Tartu Kultuurkapitali n\xc3\xb5ukokku, kus juhatab kehakultuuri- ja spordikomisjoni t\xc3\xb6\xc3\xb6d. Ta on ka SA Tartu Puhkepark juhatuse liige.'